text: Politiet advarer om tricktyv i Haderslev
  08 september 2016 kl. 20.23
  En ældre kvinde fik i dag besøg af en mand, som snød sig til penge fra kvindens pung. Nu advarer politiet om tricktyven.
  
  
  En mand bankede sidst på eftermiddagen torsdag på hos en 79-årig kvindelig beboer på Hiort Lorenzens Vej i Haderslev. Manden fortalte at han var fra hjemmeplejen og kom herefter indenfor i kvindens hjem.
  Her stjal manden 800 kroner fra kvindens pung og forlod stedet til fods.
  Manden beskrives som udenlandsk af udseende, 25-30 år gammel og mellem 180 og 185 centimeter høj. Han talte dansk med accent og havde en mørk bluse og mørke cowboybukser på.
  Kvinden, som blev tricket af tyven, bor på Hiort Lorenzens Vej:
  
  